dr. Czeglédi Csaba elnök úrnak

Szociális- és Lakásbizottság elnökének

Tisztelt Elnök Úr !

Tisztelt Bizottság!

A MMSZ Szombathelyi Csoportja 1994. évtől változatlanul a Margaréta u. 1. sz. alatti önkormányzati ingatlanban látja el - a Szombathely Várossal kötött feladatellátási megállapodás alapján- önkéntes munkáját, ill. az adott helyzetnek megfelelően más helyszíneken is tevékenykedik. / pl. gyűjtések, családok látogatása, szociális intézmények, kórházak, börtönök, stb./

Összesen **41 önkéntes munkatárssal** dolgozunk. Az elmúlt évben örvendetesen megnőtt a tagok létszáma 16- 28 ra emelkedett. Az életkor szerinti megoszlás is mutatja a színes skálát**- 17** **évestől 80 évig bezárólag**- ki-ki lehetősége, képessége szerint kapcsolódik a közös munkába. Külön ifjúsági csoport részlegünk is van. Ők új világlátást, lendületet hoztak a szolgálatunkba.

Az év elején még érezhető volt a „Covid járvány” miatti óvatosság.

A **heti adományosztás** változatlanul nagy népszerűségnek örvendett- ez a hét 5 munkanapján délelőttönként zajlott. Szükség szerint jogi tanácsadásra is sor került.

A **ház körüli tevékenységhez** többen kértek segítséget./ bevásárlás, gyógyszerkiváltás, stb. de leginkább a személyes értő és érző **meghallgatásr**a volt / van/ változatlanul nagy igény. Ez a járvány alatti elmagányosodásból is adódott.

**Szociális otthonokban, kórházakban** látogattunk egyedülálló, idős beteg embereket. Évek óta rendszeresen visszajárunk az adventi időben az ivánci, sajtoskáli, csákánydoroszlói otthonokba.

A **nyár végi tanszergyűjtéssel** a gyermekes családok iskolakezdési nehézségein tudtunk könnyíteni. /nem hagyható szó nélkül, hogy **két hajléktalan adományozónk** is volt- egy-egy ceruzát tettek a közösbe…./

Karácsony előtt az „Adni öröm” akció keretén belül– sok önkéntes önzetlen segítségével- sikerült tartós élelmiszereket, tisztasági, tisztálkodási eszközöket, édességet összegyűjteni, amit **445 családnak, egyedülállónak** osztottunk ki. Ezen kívül **Szombathely Önkormányzatától** is kaptunk 50 db tartós élelmiszer csomagot. A **Győr**i **Régió, a Swiss Post, a Westside Táncegyüttes, a Y’s Man/ Kolding és PTE Szombathelyi Szervezete/ valamint a Nagy Lajos Gimnázium,** a **Bercsényi Miklós Általános Iskola** /4./B. osztálya- megható volt a 9-10 éves kisdiákok hozzáállása a személyes átadás során…/ és a **Vasi Állatvédők** segítették az egyre nehezebb életkörülmények között élők ünneppel együtt járó gondjainak megkönnyítését. Külön említést érdemel még a **Premontrei Rendi Szt. Norbert Gimnázium** önkénteseinek a lelkes „szórólapozása”, a vásárlók figyelmének felhívása, érzékenyítése a közöttünk élő szegényekre. Az adományok kiosztása során egyeztettünk a családsegítőkkel, a Szent Márton köpenye alapítvánnyal, a karitásszal is.

Változatlanul sikeres volt a **Smile Nyelviskolával** közös „nemluxustáska” gyűjtésünk.

Az elmúlt év végén is meglátogattuk **a büntetésvégrehajtási intézetben** élőket, akik a szolgálatunkkal év közben kapcsolatban voltak. A püspök atya vezetésével ünnepség keretén belül csekély adományt is tudtunk juttatni részükre.

**Kapcsolatun**k folyamatos / írásbeli megállapodás/ az **IM Áldozatsegítő Szolgálattal, a Pálos Károly** **Szociális Szolgáltató Központ és Gyermekjóléti Szolgálattal, továbbá a Szombathelyi** **Büntetésvégrehajtási Intézettel**.

De **ezen felül** a kormányhivatalokkal, önkormányzattal, egészségügyi, szociális intézményekkel, igazságügyi, rendfenntartó szervekkel, oktatási, kulturális intézményekkel is kapcsolatban vagyunk.

A határon túli kapcsolataink változatlanul élnek, különös tekintettel Kárpátaljára.

Az **Ukrajnát ért orosz támadást követően** szinte napokon belül találkoztunk **menekültekke**l. Köszönhetően az Önkormányzat koordinálásának közösen , egymás munkáját támogatva és kiegészítve tudtunk a háború elől menekülő, otthonukat vesztett főként anyáknak, nagyszülőknek, gyermekeknek segíteni./ruha, élelmiszer, pelenka, tisztálkodó szerek, játékok, gyógyszer, orvos, szállás, vigasz/ Az Egyházmegyei Karitász Kárpátaljára indított kamionjai a máltaiak segélyszállítmányát is célba juttatták. Közvetlen – ma is élő kapcsolatot alakítottunk ki az ukránokat foglalkoztató cégek tolmácsaival. Így a MMSZ által adott **KIK és Edenred** utalványokat közvetlenül rajtuk keresztül kapták kézhez a menekültek.

A Szombathelyen lévő **ukrán gyermekek karácsonyi** ünnepségének megszervezésére a koldingi Y’s Man Club küldött pénzbeli támogatást.

A menekült családokat támogatta még rajtunk keresztül a **Vas M. Mérnöki Kamara, a Soroptimist Club**, a **Mesebolt Bábszínház, a Szimfonikus Zenekar, a Weöres S. Színház, a Berzsenyi D. Megyei Könyvtár, a Schott Hungary Kft Lukácsháza**, az **Illés Akadémia, iskolák és sok magánszemély**.

Támogatóink : a már említett adományozó cégek, szervezetek, ill.magánszemélyek voltak, utóbbiak nem kívánták felfedni kilétüket.

Külön kiemelendő a **Városi Önkormányzat támogatása. Az elmúlt évben a szolgálatunk 2 millió Ft-t kapott a „rezsihátralékos” családos megsegítésére**. Igazi nyomorúságokkal /és ügyeskedőkkel is/ találkoztunk a körülmények vizsgálata során./ családsegítőket bevontuk./

A Margaréta u. 1. sz. alatti épületben működik a Győri Régió **Jelnyelvi Tolmács Szolgálata** és hetente itt tart ügyeletet az **ellátotti jogi képviselő**.

Szombathely, 2023. március 2.

 tisztelettel:

 dr. Asbóth Mária csoportvezető sk.

„…nyújtsd oda, ahol kérik a kezedet

és menj oda, ahol fázik a szeretet.” Gárdonyi